CELEX: 32020D2113
Language: lt
Date: 2020-12-16 00:00:00
Title: Komisijos įgyvendinimo sprendimas (ES) 2020/2113 2020 m. gruodžio 16 d. kuriuo dėl Jungtinės Karalystės įrašo iš dalies keičiamas Sprendimo 2004/3/EB, leidžiančio, prekiaujant sėklinėmis bulvėmis, tam tikrų valstybių narių visoje arba dalyje teritorijos taikyti griežtesnes, nei nurodyta Tarybos direktyvos 2002/56/EB I ir II prieduose, priemones nuo tam tikrų ligų, I priedas (pranešta dokumentu Nr. C(2020) 9306) (Tekstas svarbus EEE)

2020 12 17   
               
               
                  LT
               
               
                  Europos Sąjungos oficialusis leidinys
               
               
                  L 427/21
               
            
         KOMISIJOS ĮGYVENDINIMO SPRENDIMAS (ES) 2020/2113
         2020 m. gruodžio 16 d.
         kuriuo dėl Jungtinės Karalystės įrašo iš dalies keičiamas Sprendimo 2004/3/EB, leidžiančio, prekiaujant sėklinėmis bulvėmis, tam tikrų valstybių narių visoje arba dalyje teritorijos taikyti griežtesnes, nei nurodyta Tarybos direktyvos 2002/56/EB I ir II prieduose, priemones nuo tam tikrų ligų, I priedas
         
            
               (pranešta dokumentu Nr. C(2020) 9306)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. birželio 13 d. Tarybos direktyvą 2002/56/EB dėl prekybos sėklinėmis bulvėmis (1), ypač į jos 17 straipsnio 2 dalį,
         kadangi:
         
                     (1)
                  
                  
                     Direktyvoje 2002/56/EB nustatyta, kad Komisija prekybai sėklinėmis bulvėmis visoje vienos ar kelių valstybių narių teritorijoje ar jos dalyje leidžia taikyti griežtesnes, nei nustatytos I ir II prieduose, priemones, kurių turi būti imtasi prieš kenksminguosius organizmus, kurių tuose regionuose nėra arba kurie pasirodo esą ypač kenksmingi tuose regionuose auginamiems augalams;
                  
               
                     (2)
                  
                  
                     šiuo atžvilgiu Komisijos sprendimu 2004/3/EB (2) prekybai sėklinėmis bulvėmis visoje tam tikrų valstybių narių teritorijoje ar jos dalyje leidžiama taikyti griežtesnes, nei nustatytos Direktyvos 2002/56/EB I ir II prieduose, priemones nuo tam tikrų ligų. Konkrečiau, Sprendime 2004/3/EB nustatyta, kad to sprendimo I priedo 1 skiltyje išvardytoms valstybėms narėms, prekiaujant sėklinėmis bulvėmis regionuose, kurių pavadinimai išvardyti to priedo 2 skiltyje, leidžiama nustatyti tam tikrus prekybos sėklinėmis bulvėmis apribojimus. Kalbant apie Jungtinę Karalystę, Sprendimo 2004/3/EB I priedo 2 skiltyje šiuo metu išvardyti Kambrijos (Cumbria), Nortumberlando (Northumberland, Anglija), Šiaurės Airijos ir Škotijos regionai, kuriems taikomas tas leidimas;
                  
               
                     (3)
                  
                  
                     pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo), visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu, pasibaigus Susitarime dėl išstojimo numatytam pereinamajam laikotarpiui Direktyva 2002/56/EB ir ja grindžiami Komisijos aktai taikomi su Šiaurės Airija susijusiajai Jungtinei Karalystei ir jos teritorijoje. Dėl šios priežasties pereinamojo laikotarpio pabaigoje Sprendimo 2004/3/EB I priedo 2 skiltyje kaip regionas turėtų būti nurodyta tik Šiaurės Airija;
                  
               
                     (4)
                  
                  
                     todėl Sprendimo 2004/3/EB I priedas turėtų būti atitinkamai iš dalies pakeistas;
                  
               
                     (5)
                  
                  
                     Susitarime dėl išstojimo numatytas pereinamasis laikotarpis baigiasi 2020 m. gruodžio 31 d., todėl šis sprendimas turėtų būti taikomas nuo 2021 m. sausio 1 d.;
                  
               
                     (6)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2004/3/EB 1 priedas pakeičiamas šio sprendimo priedo tekstu.
         
         
            2 straipsnis
            Šis sprendimas taikomas nuo 2021 m. sausio 1 d.
         
         
            3 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. gruodžio 16 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 193, 2002 7 20, p. 60.
         
            (2)  2003 m. gruodžio 19 d. Komisijos sprendimas 2004/3/EB, leidžiantis, prekiaujant sėklinėmis bulvėmis, tam tikrų valstybių narių visoje arba dalyje teritorijos taikyti griežtesnes, nei nurodyta Tarybos direktyvos 2002/56/EB I ir II prieduose, priemones nuo tam tikrų ligų (OL L 2, 2004 1 6, p. 47).
      
      
         
            PRIEDAS
            
               
                  
                     „I PRIEDAS
                     
                                 Valstybė narė  (1)
                                 
                              
                              
                                 Regionas
                              
                           
                                 Vokietija
                              
                              
                                 
                                             —
                                          
                                          
                                             Bundesland Mecklenburg-Vorpommern
                                          
                                       
                                             —
                                          
                                          
                                             Gemeinde Groß Lüsewitz
                                          
                                       
                                             —
                                          
                                          
                                             Ortsteile Lindenhof und Pentz der Gemeinde Metschow
                                          
                                       
                                             —
                                          
                                          
                                             Gemeinden Böhlendorf, Breesen, Langsdorf sowie Ortsteil Grammow der Gemeinde Grammow
                                          
                                       
                                             —
                                          
                                          
                                             Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel
                                          
                                       
                                             —
                                          
                                          
                                             Gemeinden Ranzin, Lüssow und Gribow
                                          
                                       
                                             —
                                          
                                          
                                             Gemeinde Pelsin
                                          
                                       
                           
                                 Airija
                              
                              
                                 Visa teritorija
                              
                           
                                 Portugalija
                              
                              
                                 Azorai (300 m virš jūros lygio esančios teritorijos)
                              
                           
                                 Suomija
                              
                              
                                 Liminkos ir Tiurnevės savivaldybės
                              
                           
                                 Jungtinė Karalystė (1)
                                 
                              
                              
                                 Šiaurės Airija
                              
                           
               “
            
               (1)  Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu, šiame priede nuorodos į valstybes nares apima su Šiaurės Airija susijusiąją Jungtinę Karalystę.